[image: ]

KĖDAINIŲ RAJONO SAVIVALDYBĖS TARYBA

SPRENDIMAS
DĖL  TEISĖS ATLIKTI CENTRINĖS PERKANČIOSIOS ORGANIZACIJOS FUNKCIJAS KĖDAINIŲ RAJONO SAVIVALDYBĖS ADMINISTRACIJAI SUTEIKIMO

2022 m. rugsėjo 30 d. Nr. TS-226 
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos viešųjų pirkimų įstatymo 82 straipsnio 6 dalimi, Lietuvos Respublikos viešųjų pirkimų įstatymo Nr. I-1491 2, 8, 17, 19, 22, 25, 27, 31, 35, 46, 51, 52, 55, 57, 58, 82, 86, 91, 92, 93, 94, 95, 96 straipsnių pakeitimo ir įstatymo papildymo 821  straipsniu įstatymo 17 straipsniu ir 25 straipsnio 2 dalimi, Lietuvos Respublikos biudžetinių įstaigų įstatymo 91 straipsnio 1 ir 3 dalimis, Lietuvos Respublikos viešųjų įstaigų įstatymo 111 straipsnio 1 dalimi ir 2 dalies 2 punktu, Kėdainių rajono savivaldybės taryba nusprendžia:
1. Suteikti teisę Kėdainių rajono savivaldybės administracijai atlikti centrinės perkančiosios organizacijos (toliau – CPO) funkcijas.
2. Pavesti CPO nuo 2023 m. sausio 1 d. teikti centralizuotų pirkimų veiklos paslaugas Kėdainių rajono savivaldybės kontroliuojamoms (valdomoms) perkančiosioms organizacijoms (biudžetinėms ir viešosioms įstaigoms) (toliau – Įstaigos).
3. Pavesti Kėdainių rajono savivaldybės administracijos direktoriui ir Įstaigų vadovams iki 2022 m. gruodžio 1 d. atlikti visus veiksmus ir pasirašyti visus dokumentus, reikalingus tam, kad CPO galėtų teikti Įstaigoms reikalingų prekių, paslaugų ir darbų pirkimų veiklos paslaugas, o Įstaigos įsigyti joms reikalingų prekių, paslaugų ar darbų.
4. [bookmark: _GoBack]Įpareigoti Įstaigų vadovus užtikrinti, kad nepriklausomai nuo to, ar Įstaigos per einamuosius finansinius metus prekėms, paslaugoms ar darbams įsigyti sudaromų sutarčių bendra vertė neviršija 30 000 Eur (trisdešimt tūkstančių eurų) (be pridėtinės vertės mokesčio), pirkimus, kurių sutarties vertė viršija 15 000 Eur (penkiolika tūkstančių eurų) (be pridėtinės vertės mokesčio), atlikti Lietuvos Respublikos viešųjų pirkimų įstatymo 82 straipsnio 1 dalyje nurodytu būdu.
5. Paskelbti šį sprendimą Teisės aktų registre ir Kėdainių rajono savivaldybės interneto svetainėje.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                     Valentinas Tamulis

